Държавен вестник, бр. 16, 2015 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  16
Г л а в а  т р е т а
ПРОЦЕС НА ВЕРИФИЦИРАНЕ НА ДЕЙ­
НОСТИТЕ И РАЗХОДИТЕ
Чл. 43. (1) Верифицирането на разходите 
от Управляващия орган е цялостен процес 
на наблюдение и контрол върху физическия 
напредък на реализираните операции, фи­
нансирани по Оперативната програма, с цел 
потвърждаване допустимостта на дейностите 
и разходите, извършени от бенефициента/
партньорската организация.
(2) Съгласно чл. 32 от Регламент № 223 
на Европейския парламент и на Съвета от 
11 март 2014 г. относно Фонда за европейско 
подпомагане на най-нуждаещите се лица 
процесът на верифициране на разходите се 
осъществява чрез документални проверки на 
всяко искане за плащане, подадено от бене­
фициента, включително на придружаващата 
го документация, и проверки на място при 
бенефициента и/или крайните потребители.
Раздел I
Документални проверки
Чл. 44. (1) Документалните проверки се 
осъществяват при всяко искане за плащане, 
подадено от бенефициента/партньорската ор­
ганизация, включително на придружаващата 
го документация, удостоверяваща извършени­
те дейности и разходи. 
(2) По време на проверките по ал. 1 се 
проверява най-малко дали:
1. искането за плащане е вярно съставено;
2. съфинансираните стоки и/или услуги са 
действително доставени и/или извършени с 
изключение на декларираните за възстановя­
ване разходи в авансови плащания, изплатени 
към изпълнителите по договори;
3. декларираните за възстановяване разходи 
са извършени въз основа на фактури и други 
документи с равностойна доказателствена 
стойност;
4. декларираните разходи са извършени 
за изпълнение на операции, одобрени за фи­
нансиране съгласно критериите, приложими 
за Оперативната програма, както и на при­
ложимото право на Съюза и приложимото 
национално законодателство; 
5. са спазени условията на програмата;
6. декларираните разходи съответстват на 
приложимото право на Съюза и на приложимо­
то национално законодателство, включително 
по отношение на правилата за възлагане на 
обществени поръчки и хоризонталните прин­
ципи на политиките;
7. представените разходооправдателни и 
други документи, доказващи извършените 
разходи/дейности, са надеждни и е налична 
адекватна одитна пътека;
8. декларираните разходи не съдържат не­
допустим данък върху добавената стойност;
9. всички документи, свързани с изпълнени­
ето на операциите, необходими за осигуряване 
на адекватна одитна пътека, се съхраняват 
съгласно чл. 51 от Регламент (ЕС) № 223/2014;
10. са предприети подходящи мерки за 
изпълнение на констатациите/препоръките 
на Одитния орган и други национални и ев­
ропейски контролни и одитни органи относно 
изпълнението на Оперативната програма;
11. осъществените мерки за информираност 
и публичност са в съответствие с приложимото 
право на Съюза и приложимото национално 
законодателство.
(3) Документалните проверки се извършват 
от служители на Управляващия орган.
Раздел II
Проверки на място
Чл. 45. В хода на изпълнението на сключе­
ните договори/издадените заповеди за предос­
тавяне на безвъзмездна финансова помощ по 
програмата Управляващият орган извършва 
проверки на място при партньорската/парт­
ньорските организации и/или при крайните 
потребители.
Чл. 46. (1) При операциите по чл. 9, ал. 1, 
т. 1 Управляващият орган проверява дали 
закупеното количество хранителни продукти 
по видове, както и тяхната доставка до склада 
на партньорската/партньорските организа­
ции, ако той ги предоставя директно, или 
до складовете на негови партньори, когато 
това е приложимо, отговарят на заложеното 
в сключения/те договор/и с изпълнителя/ите 
на обществената поръчка.
(2) Официалният контрол върху храните, 
тяхното пакетиране, етикетиране и транспор­
тиране в склада на партньорската/партньор­
ските организации, ако той ги предоставя 
директно, или до складовете на негови парт­
ньори, когато това е приложимо, се извършва 
от Българската агенция по безопасност на 
храните по реда на Закона за храните.
Чл. 47. (1) При операциите по чл. 9, ал. 1, 
т. 2 Управляващият орган осъществява кон­
трол на разпределението на хранителните 
продукти от партньорските организации до 
крайните потребители.
(2) Официалният контрол върху храните, 
тяхното съхранение и транспортиране от 
партньорската организация до временните 
пунктове за разпределение се извършва от 
Българската агенция за безопасност на хра­
ните по реда на Закона за храните.
(3) Управляващият орган извършва про­
верки и по отношение на предлагането и 
реализирането на съпътстващи мерки до 
крайните потребители.
Чл. 48. (1) При операциите по чл. 9, ал. 1, 
т. 3 Управляващият орган проверява процеса 
на осигуряването на храната на лицата от 
целевата група, в т. ч. доставките до домо­
вете им или на улицата – за скитащите и 
бездомните лица.